Veļikije Luki

Veļikije Luki () ir pilsēta Pleskavas apgabalā Krievijā, 274 km uz dienvidaustrumiem no Pleskavas, 476 km no Maskavas un 459 km no Sanktpēterburgas pie Lovates upes. Otra lielākā Pleskavas apgabala pilsēta.

 Vēsture 

Rakstos pirmoreiz minēta 1166. gadā. Ietilpa Novgorodas zemes sastāvā līdz 1478. gadam, kad Ivans Bargais iekļāva Veļikije Lukus Maskavijā. 20. gadsimta sākumā pilsētas attīstību paātrināja dzelzceļa līnijas Ventspils—Maskava izbūve. Latvijas Neatkarības kara beigās uz Veļikijiem Lukiem bija spiesta bēgt Latvijas SPR valdība, kura šeit 1920. gada 13. janvārī pašlikvidējās. 

Otrā pasaules kara laikā pilsēta bija Vācijas okupācijā no 1941. gada 19. līdz 21. jūlijam un no 1941. gada 25. augusta līdz 1943. gada 17. janvārim. Pilsētas apkārtnē notika sīvas kaujas, un pilsēta tika smagi nopostīta, sevišķi Veļikije Luku operācijas laikā no 1942. gada 19. novembra līdz 1943. gada 16. janvārim. 

 Sports 

Kopš 1996. gada pilsētā notiek tradicionālas gaisa balonu sacensības.

 Cilvēki 

Pilsētā apglabāts Otrā pasaules kara varonis Aleksandrs Matrosovs (Александр Матвеевич Матросов, 1924-1943).

 Atsauces 

 Ārējās saites 

 Veļikije Luki ekciklopēdijā "Mana pilsēta" 

Kategorija:Pleskavas apgabala pilsētas
Kategorija:Pleskavas apgabala administratīvais iedalījums
Kategorija:Krievijas pilsētas